Marcus Ericsson

Marcus Ericsson (g. 1990 m. rugsėjo 2 d.) – Švedijos lenktynininkas, nuo 2019 m. dalyvaujantis IndyCar Series čempionate.

Biografija 
Marcus Ericsson savo karjerą pradėjo būdamas 9 metų su kartingais. Kai tėvas nupirko jam kartingą, jis su jais lenktyniavo dar 4 metus.

2007 m. švedas startavo Jungtinės Karalystės Formulės BMW čempionate. Per 18 lenktynių jis pelnė 8 pergales ir tapo čempionu.

Vėliau jis dalyvavo Didžiosios Britanijos Formulės 3, GP2 Azijos, GP2 čempionatuose. 2009 m. M. Ericsson tapo Japonijos Formulės 3 čempionu.

Formulė 1 
2009 m. jaunųjų lenktynininkų bandymuose švedas pilotavo Brawn GP automobilį.

2014 m. sausio 21 d. Caterham ekipa paskelbė, kad vienas jos lenktynininkų bus M. Ericsson.

Pasibaigus sezonui ir Caterham pasitraukus iš Formulės 1, švedas pasirašė sutartį su Sauber ekipa.

Formulėje 1 švedas lenktyniavo iki 2018 m. sezono pabaigos. Po jo jis dalyvauja IndyCar Series lenktynėse.

Formulės 1 rezultatai 

 Sezonas vyksta.

Šaltiniai 

Švedijos lenktynininkai
Formulės 1 pilotai